تورکیه, افغانستان نینگ لوگر ولایتیده افطار وقتیده بمب جایلشتیریلگن موتر دن فایده له نیب اویوشتیریلگن ترورچیلیک هجومی عاقبتیده حیاتینی یوقاتگن کیشی لر اوچون تسلیت پیامی ترقه تدی.
تورکیه جمهوریتی تشقی ایشلر وزیرلیگی تامانیدن بیریلگن بیاناتده, افسوس که لوگر ولایتی نینگ پل علم تومنیده افطار وقتی ده اویوشتیریلگن هجوم عاقبتیده آره سیده لیسه اوقووچی لری نینگ هم موجود بولگن کوپلب کیشی نینگ حیاتینی یوقاتگن لیگی و یره لنگن لیگی نی ایشیتدیک.
بیاناتده, "اوشبو منفور ترورچیلیک هجوم نی قتتیق قاره له یمیز و فاعل لری نینگ عدلی اورگان لر گه تاپشیریلیشی نی آرزو ایتماقده میز. هجوم عاقبتیده حیاتینی یوقاتگن لر گه الله تعالی دن رحمت, یره لنگن لر گه ایسه عاجل شفا تیلب قاله میز.  دوست و قرداش افغانستان خلقی و حکومتی گه تسلیت بیلدیره میز" دییه قید ایتیلدی.
لوگر ولایتیده توناون افطار وقتیده بمب جایلشتیریلگن موتر دن فایده له نیب اویوشتیریلگن هجوم عاقبتیده 30 کیشی حیاتینی یوقاترایکن, 90 دن آرتیق کیشی ایسه یره لنگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
